loven om den dobbelte virkning
Store norske leksikon,Religion og filosofi,Filosofiens fagdisipliner,Etikk og moralfilosofi
Loven om den dobbelte virkning er et moralsk prinsipp som særlig i katolsk moralteologi brukes for å rettferdiggjøre visse handlinger som ellers ville være moralsk utillatelige.
Et eksempel er et tilfelle av svangerskapskomplikasjoner som gjør det umulig å redde både barnets og morens liv, hva en lege normalt har plikt til å gjøre. Hvis legen da foretar et kirurgisk inngrep som er nødvendig for å realisere plikten til å redde barnets liv, men samtidig vet at kvinnen ikke kan overleve inngrepet, vil hans handling ha en «dobbelt virkning». Men morens død, som er en uønsket og utilsiktet, men forutsigbar og uavvendelig «bivirkning», vil da likevel ikke rammes av moralsk forkastelsesdom. Les mer i Store norske leksikon moral etikk